**Postup a popis vypracovania individuálneho modelu AR**

Vypracovanie IMAR vykonáva PM pred začiatkom výkonu AFK ŽoP v lehote určenej v tomto metodickom pokyne, a to vyplnením formulára IMAR, ktorý je v prílohe č. 1. IMAR slúži ako nástroj pre vykonanie analýzy rizík ku konkrétnej, doručenej ŽoP.

**Vypracovanie IMAR** predstavuje jednorazové vyplnenie údajov PM v IMAR pre účely stanovenia rizikového indexu konkrétnej ŽoP. Z**časového** **hľadiska** sa vykoná:

1. v nadväznosti na prijatie ŽoP alebo
2. pri vytvorení novej časti ŽoP v rámci vyčlenenia výdavkov.

Rizikové faktory vo formulári IMAR zodpovedajú vybraným parametrom projektu (RF), parametrom ŽoP (DRF [6] a DRF [7]) a vybraným udalostiam, ktorých charakter ovplyvňuje alebo môže ovplyvňovať rizikovosť implementácie projektu (ostatné DRF).

**Vypracovanie IMAR ako podkladu pre analýzu rizík ŽoP je podporované údajmi z ITMS2014+. Preto správne a efektívne fungovanie analýzy rizík ŽoP, založené na údajoch generovaných z ITMS2014+, je priamo závislé na správnosti a úplnosti zadaných údajov poskytovateľom do informačného systému ITMS2014+. Za správnosť a úplnosť údajov v ITMS2014+ zodpovedá poskytovateľ.**

**Princípy vypracovania IMAR**

**Princíp č. 1 Rozsah a postupnosť zadávania údajov**

PM vykonáva záznamy do nasledovných hárkov IMAR:

* + Analýza\_rizík (v kroku 1);
  + Zdrojové\_údaje (v kroku 2);

Kroky 1 až 2, popísané nižšie, sa vykonajú jednorazovo v nadväznosti na prijatie ŽoP na RO pred vykonaním AFK ŽoP alebo na vyčlenenie časti výdavkov ŽoP na samostatnú kontrolu.

**Krok 1: Zaznamenanie identifikačných údajov ŽoP/projektu a hraničnej hodnoty RI**

V rámci prvého kroku vypracovania IMAR je potrebné zo strany PM vyplniť identifikačné údaje projektu (**hárok „Analýza\_rizík“**) a aktuálne platnú hodnotu hraničnej hodnoty RI. **Hraničná hodnota RI je prednastavená na úrovni 10,50 pre EFRR, KF, ENRF, resp. 9,15 pre ESF projekty**. Hodnota hraničnej hodnoty RI sa môže meniť po výkone validácie modelu AR. Následne je potrebné upraviť jej hodnotu v IMAR.

**Krok 2: Konsolidácia zdrojových (podkladových) údajov**



**Hárok „Zdrojové\_údaje“** je podkladovým hárkom pre výpočet RI ŽoP. PM si vytvorí konsolidovaný zoznam podkladových údajov **stiahnutím exportu analýzy rizík z ITMS2014+, jeho prekopírovaním do IMAR, doplnením údajov k RF [9] a DRF [1] a vyhodnotením VRF [1] až VRF [4]**.

PM si stiahne analýzu rizík predmetnej ŽoP z ITMS2014+ v evidencii Riziková analýza. Analýzu rizík ŽoP generuje ITMS2014+ automaticky pri posune ŽoP do stavu „Spracovanie na RO“, resp. pri vytvorení novej časti ŽoP v rámci vyčlenenia výdavkov. PM má možnosť vygenerovať nové, aktuálnejšie verzie analýzy rizík ŽoP. Zároveň má možnosť upraviť hodnotu ktoréhokoľvek rizikového faktora, ak zistí že daná hodnota je nesprávna. Po tom ako PM posúdi, že analýza rizík danej ŽoP uvádza správne údaje, označí ju v ITMS2014+ ako „vyhodnotená“. Následne ju z uvedenej evidencie vyexportuje do formátu MS Excel a prekopíruje do určenej oblasti v hárku „Zdrojové\_údaje“ v IMAR. Pri kopírovaní exportu do IMAR je potrebné upraviť bunky obsahujúce číslo na číselný formát.

Keďže vyexportovaná analýza rizík neobsahuje údaje k RF [9] a DRF [1], PM doplní tieto údaje spôsobom uvedeným v IMAR.

Následne doplní slovné vyhodnotenie VRF [1] až VRF [4], t. j. identifikáciu či daná skutočnosť na projekte v čase vykonania analýzy rizík existovala. Ak áno, tak poskytne stručné vysvetlenie danej skutočnosti.

Prítomnosť rizika v kontexte VRF [1] a VRF [2] sa na danom projekte odvodzuje z inštitútu prebiehajúceho skúmania definovaného v Systéme finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020.

**Dátum vypracovania analýzy rizík v IMAR musí zodpovedať dátumu vytvorenia a vyhodnotenia analýzy rizík v ITMS2014+** (za účelom zabezpečenia čo najaktuálnejšej verzie analýzy rizík v ITMS2014+ má PM možnosť generovať vždy aktuálnejšie verzie analýzy rizík až do momentu jej využitia v IMAR).

**Princíp č. 2 Editovateľnosť len vybraných buniek zo strany PM**

PM zaznamenáva záznamy do IMAR len do buniek, ktoré sú editovateľné, ostatné bunky sú uzamknuté:











* výlučne žlté a šedé polia (hárky „Analýza\_rizík“ a „Zdrojové\_údaje“).



**Osobitné ustanovenia k vypracovaniu IMAR pre ŽoP s vyčlenenými výdavkami na samostatnú kontrolu**

1. V prípade vyčlenenia výdavkov ŽoP RO postupuje nasledovne:
   * v ITMS2014+ sa z pôvodnej časti ŽoP s koncovým číslom „01“ vyčlení samostatná časť, resp. časti ŽoP s koncovým číslom „02“ a nasl. (podľa rozsahu vyčlenenia);
   * ak pôvodná analýza rizík ŽoP určila vykonanie úplnej AFK ŽoP, všetky časti ŽoP („02“ a nasl.), vrátane časti „01“ po vyčlenení, podliehajú úplnej AFK ŽoP;
   * ak pôvodná analýza rizík ŽoP určila vykonanie formálnej AFK ŽoP, časť „01“ po vyčlenení podlieha formálnej AFK ŽoP; pre časti „02“ a nasledujúce sa vykoná analýza rizík a AFK ŽoP pre časti „02“ a nasledujúce sa vykoná v rozsahu podľa výsledku analýzy rizík.

**Ďalšie osobitné ustanovenia pri používaní IMAR**

1. V prípade, že PM pri vyhodnotení rizikovosti ŽoP nedisponuje dostatočnými podkladovým informáciám (napr. v súvislosti s DRF [6] je v ITMS2014+ nesprávne uvedenie skupín výdavkov v ŽoP, a tým aj nekorektné vyhodnotenie tohto riz. faktora), uvedenú skutočnosť vyhodnotí ako iné riziko v rámci VRF [4] Iné riziko. ŽoP automaticky podlieha úplnej kontrole. Bez ohľadu na to, IMAR k danej ŽoP sa vypracuje štandardne.
2. V kontexte VRF a v nadväznosti na potvrdenie medializovaného podnetu alebo potvrdenie podozrenia z konfliktu záujmov, resp. z podvodu a korupcie sa od okamihu ich potvrdenia rozsah nasledujúcich AFK ŽoP neurčuje podľa IMAR, ale vykonávajú sa formou úplnej kontroly. Bez ohľadu na to, IMAR k danej ŽoP sa vypracuje štandardne.
3. V budúcnosti sa môžu objaviť nové parametre podmieňujúce kategórie rizikových faktorov (napr. nový špecifický cieľ v projekte). V takom prípade sa rizikovosť nového parametru nastaví individuálne na základe expertného odhadu.